**SREDNJA ŠKOLA BEDEKOVČINA**

**Ljudevita Gaja 1**

**49221 Bedekovčina**

**KLASA: 400-02/24-01/04**

**UR.BROJ: 2140-86-24-1**

**Bedekovčina 16.9.2024.**

**I. REBALANS FINANCIJSKOG PLANA ZA 2024. GODINU ZA SREDNJU ŠKOLU BEDEKOVČINA I UČENIČKI DOM**

**ŠKOLA**

Prema Odluci KZŽ o kriterijima, mjerilima i načinu financiranja decentraliziranih funkcija u školstvu za 2024. godinu prihodi decentralizacije povećani su za 58.356,68 EUR što je najvećim dijelom raspoređeno na troškove prijevoza na posao i s posla, plin, električnu energiju, materijal za praktičnu nastavu i usluge tekućeg i investicijskog održavanja.

U plan su dodani prihodi od donacija u iznosu od 220,00 EUR koji se odnose na donacije za državno natjecanje, a raspoređeni su na materijal za praktičnu nastavu, sitni inventar i opremu.

Vlastiti prihodi umanjeni su za iznos prenesenog manjka iz prethodne godine u iznosu od 15.005,00 EUR te je navedeno umanjenje usklađeno umanjenjem na gotovo svim stavkama rashoda.

Na stavke rashoda za plaće i prijevoz po izvoru prihoda posebne namjene dodana su sredstva uplaćena u prosincu 2023. od Hrvatskog zavoda za zapošljavanje za troškove plaće i prijevoza za pripravnika u ukupnom iznosu od 18.260,00 EUR.

Na prihode od JLS uključena su sredstva uplaćena od Općine Bedekovčina za državno natjecanje u iznosu od 2.515,00 EUR i prihodi od JLS u iznosu od 1.350,00 EUR koji se odnose na isplatu regresa, uskrsnica i božićnica pomoćnicima u nastavi.

Planirani prihodi od Ministarstva povećani su za iznos od 222.270,00 EUR, a navedenom povećanju dodan je i preneseni višak iz prethodne godine u iznosu od 1.579,00 EUR. Povećani prihodi raspoređeni su na stavke plaća, doprinosa na plaće i ostalih rashoda za zaposlene, intelektualne usluge (rashodi za vanjske suradnike), rashode za državno natjecanje i ostale tekuće donacije (menstrualne higijenske potrepštine). Preneseni višak iz prethodne godine raspoređen je na stavku uredskog materijala, a odnosi se na testove za psihodijagnostiku.

Povećanje planiranih prihoda na izvoru 5.7. Ministarstvo – prijenos EU odnosi se na prihode po projektima ERASMUS+, a najvećim dijelom je raspoređeno na troškove službenih putovanja i naknade troškova osobama izvan radnog odnosa (isplate učenicima). U plan je uključen i iznos od 4.500,00 EUR koji se odnosi na nabavu voća po projektu Školska shema.

Na izvoru 1.1. Opći prihodi i primici u plan je uključen iznos od 2.015,00 EUR koji se odnosi na Program građanskog odgoja u školama i iznos od 3.000,00 EUR koji se odnosi na dopunska sredstva za materijalne rashode škola (uplata KZŽ za vodni doprinos).

**UČENIČKI DOM**

U skladu s Odlukom KZŽ o kriterijima, mjerilima i načinu financiranja decentraliziranih funkcija u školstvu za 2024. godinu prihodi decentralizacije povećani su za 12.113,25 EUR što je usklađeno i na materijalnim rashodima.

U plan je uključen preneseni višak iz 2023. godine koji se odnosi na projekt Pokretom do zdravlja po kojem je u prosincu 2023. od Ministarstva znanosti i obrazovanja uplaćen iznos od 2.100,00 EUR za nabavu opreme.

Preneseni višak iz prethodne godine na prihodima posebne namjene rebalansom je povećan za 16.555,00 EUR u odnosu na početni plan, što je najvećim dijelom raspoređeno na stavku opreme i usluga tekućeg i investicijskog održavanja.

Planirani vlastiti prihodi rebalansom su povećani za 3.000,00 EUR što je raspoređeno na rashode za materijal i sirovine i rashode za zaposlene.

U plan je uključen i iznos od 1.000,00 EUR na izvoru 5.7. Ministarstvo-prijenos EU koji se odnosi na nabavu voća po projektu Školska shema, a koji nije planiran početnim planom.

Ravnateljica:

Vera Hrvoj, univ. spec. pol.